Diari Oficial de la Generalitat Valenciana


Sumari del DOGV 6980, del 07-03-2013 (2013/2395)

RESOLUCIÓ de 28 de febrer de 2013, del director general de Centres i Personal Docent, sobre delegació de competències en determinats òrgans de la Conselleria d'Educació, Cultura i Esport.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6980

Data del DOGV
:   07-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2395


Data del document
:   28-02-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 28 de febrer de 2013, del director general de Centres i Personal Docent, sobre delegació de competències en determinats òrgans de la Conselleria d'Educació, Cultura i Esport. [2013/2395]  
El Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, establix la nova estructura orgànica i competencial d'esta conselleria.  
Atenent el conjunt de competències que s'atribuïxen a la Direcció General de Personal i Centres Docents i per a facilitar l'adequada i necessària fluïdesa en el desenrotllament de les funcions que han sigut assignades a la persona titular d'esta, és convenient acudir a la fórmula administrativa de la delegació de competències en la gestió dels assumptes la competència dels quals té assignada. Per això, de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les facultats que em conferix l'article 63 de la Llei 5/1983, de 30 de desembre, del Consell, resolc:  
  
Primer  
Delegar en la persona titular de la Subdirecció General de Personal Docent les competències relatives a les resolucions i els actes administratius en matèria de personal docent, personal no docent dels centres educatius, en concret fisioterapeutes, educadors d'educació especial i educadors d'educació infantil, excepte en aquelles matèries competència de la conselleria competent en matèria de funció pública, així com del personal laboral contractat com a professor de religió catòlica, que presta servicis en centres públics dependents d'esta conselleria, en els assumptes següents:  
1. Gestió i resolució dels assumptes relatius al seu règim jurídic, així com l'emissió dels informes preceptius en les sol·licituds de prolongació del servici actiu del personal docent i del personal laboral contractat com a professor de religió catòlica.  
2. Resolució de les seues situacions administratives, comissions de servicis i llicències.  
3. L'exercici de les facultats disciplinàries respecte al personal docent dependent de la conselleria, excepte les que l'ordenament jurídic atribuïx a altres òrgans.  
4. Elaboració i proposta per a la seua aprovació de l'oferta d'ocupació pública docent, així com dictar totes les resolucions i actes administratius que es requerisquen en els procediments selectius per a l'ingrés en la funció pública docent no universitària, excepte la convocatòria i aprovació de les bases.  
5. Proposar la dotació de mitjans personals dels centres docents i dels servicis de suport educatiu, convocatòria, gestió i resolució dels procediments per a la provisió de llocs de treball de caràcter docent, dels concursos de trasllats i de les borses de personal docent interí.  
  
6. Resolució d'assumptes relacionats amb el registre del personal docent no universitari, sense perjuí de les funcions que tinguen encomanades altres òrgans o departaments de la Generalitat.  
  
Segon  
Delegar en la persona titular de les direccions territorials de la Conselleria d'Educació, Cultura i Esport, dins del seu respectiu àmbit, les competències relatives a les resolucions i actes administratius en els assumptes següents:  
1. Certificacions relatives a servicis previs del personal docent.  
2. Les llicències sense retribució per al personal docent regulades en l'article 20 del Decret 7/2008, de 25 de gener, del Consell, pel qual es regulen els permisos i llicències del personal docent no universitari dependent de la Conselleria d'Educació.  
  
Tercer  
Delegar en el director o directora dels centres docents no universitaris les competències relatives a l'autorització de comissions de servici amb dret a indemnització, sempre que els gastos siguen a càrrec del pressupost del centre i el motiu d'estes siga bé el nomenament d'algun professor per a la impartició de la docència en centres de distinta localitat amb caràcter itinerant o bé la convocatòria d'un organisme oficial relacionada amb el funcionament del centre, tot això s'haurà de justificar documentalment.  
  
Quart  
1. En cas de vacant, absència o malaltia dels titulars dels òrgans delegats en la present resolució, les competències delegades seran exercides per qui designe el director general de Centres i Personal Docent.  
  
2. En cas d'absència, vacant o malaltia del director o directora territorial, les competències delegades seran exercides pel secretari o secretària territorial.  
  
Quint  
Esta delegació de competències podrà ser revocada en qualsevol moment per l'òrgan delegatori, conforme a l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La delegació de competències que s'efectua a través d'esta resolució s'entén sense perjuí que en qualsevol moment el titular de la Direcció General de Centres i Personal Docent puga avocar el coneixement i resolució de tots els assumptes que considere oportuns, en els termes i amb els requisits que establix l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Sext  
Sempre que es faça ús d'esta delegació de competències, s'haurà de fer constar expressament en la resolució o en l'acte que s'adopte, i es consideraran dictats per l'òrgan delegatori, sense que càpia la delegació de competències delegades.  
  
Sèptim  
Queden sense efecte totes les disposicions del mateix rang o inferior que s'oposen al que establix esta resolució.  
  
Octau  
La present resolució de delegació de competències produirà efectes a partir del dia 15 de març de 2013.  
Contra este acte, que esgota la via administrativa, els interessats podran interposar un recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament, un recurs de reposició davant d'este mateix òrgan, en el termini d'un mes, computat en els termes ja referits, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que els interessats puguen interposar-ne qualsevol altre que estimen procedent.  
  
València, 28 de febrer de 2013.- El director general de Centres i Personal Docent: Santiago Martí Alepuz.